
Indokolás
a hulladékgazdálkodási közszolgáltatásról szóló 9/2014.(IV.9.) önkormányzati rendelet
módosításáról szóló …./2015.(…..) önkormányzati rendelethez

A Martfűi Városfejlesztési Nonprofit Kft. hulladékgazdálkodási szakág vezető helyszíni bejárást tartott Martfű város közigazgatási területén, amely során megtekintette az emeletes házaknál kialakított szelektív hulladékgyűjtő-szigeteket, valamint a kertes házas övezetben kihelyezett üveg gyűjtőkonténereket. 
A helyszíni bejárás során megállapította, hogy a gyűjtőszigetek elhelyezkedése illetve a szigeteken lévő gyűjtőedények száma nem minden esetben megfelelő, így szakmailag indokolt a változtatások megtétele. 
A fent leírtakat figyelembe véve a hulladékgazdálkodási közszolgáltatásról szóló 9/2014.(IV.9.) önkormányzati rendelet 2. és 3 számú mellékletét módosítani szükséges.

Hatásvizsgálat
a hulladékgazdálkodási közszolgáltatásról szóló 9/2014.(IV.9.) önkormányzati rendelet
módosításáról szóló …./2015.(…..) önkormányzati rendelethez

1. Társadalmi-gazdasági, költségvetési hatása:
A rendelet-módosítás társadalmi-gazdasági szempontból nagy jelentőséggel bír, hiszen 
	a környezetvédelem, a hulladékgazdálkodással kapcsolatos célok elérése közös érdek.
Ennek érdekében a jogszabályi előírásokat és a lakossági érdekeket szem előtt tartva kell a helyi szabályokat megállapítani.

2. Környezeti és egészségi hatása, következményei:
Környezeti és egészségi hatás nincs.

3. Adminisztratív terheket befolyásoló hatás:
A rendelet-módosítás elfogadása nem jár adminisztratív terhekkel.

4. A jogszabály megalkotásának szükségessége, a jogalkotás elmaradásának várható következményei:
A módosítás a jogszabályi előírások betartása és a lakossági érdekek figyelembe vétele érdekében szükséges.

5. A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.

